
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 288 

-- ” 23 Δεκεμβρίου 1998 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

411. Μετατροπή του Ν. Π.Δ.Δ. Κεντρική Αγορά Θεσσα¬ 

λονίκης σε Ανώνυμη Εταιρία και έγκριση του Κα¬ 
ταστατικού της. 1 

412. Μισθοδοσία του πάσης φύσεως προσωπικού των 

Νοσηλευτικών Ιδρυμάτων του Ν.Δ/τος 2592/1953 
(ΦΕΚ 254 Α), των αποκεντρωμένων μονάδων αυ¬ 
τών και του ΕΚΑΒ μετά των παραρτημάτων του.. 2 


ΠΡΟΕΔΡΙΚΑ ΔΙΑΤΑΓΜΑΤΑ 

- (ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 411 
Μετατροπή του Ν.Π.Δ.Δ. Κεντρική Αγορά Θεσσαλονίκης 
σε Ανώνυμη Εταιρία και έγκριση του Καταστατικού της. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παρ. 1 εδάφιο πρώτο του 
Ν. 2414/1996, για τον εκσυγχρονισμό των Δημοσίων Επι¬ 
χειρήσεων και Οργανισμών" (ΦΕΚ 135Α') όπως τροποποι¬ 
ήθηκε με το άρθρο 63 του ν. 2637/98 (ΦΕΚ 200/Α/1998), 
τις διατάξεις του άρθρου 31 του ν.2523/97(ΦΕΚ 179Α') σε 
συνδυασμό με το Π.Δ. 143 /98 "Υπαγωγή της Κεντρικής Α¬ 
γοράς Θεσσαλονίκης στις διατάξεις του ν.2414/96 (ΦΕΚ 
109/Α722-5-98). 

2. Τις διατάξεις του κ.ν 2190/1920 "Περί Ανωνύμων Ε¬ 
ταιριών" όπως ισχύει, 

3. Την υπ’ αριθμ. 12/1/17-11-97 απόφαση του Δ.Σ. της 
Κεντρικής Αγοράς Θεσσαλονίκης 

4. Τις διατάξεις του Β.Δ. 869/1966, όπως τροποποιήθη¬ 
κε και ισχύει(ΦΕΚ Α'223/66) και ΠΔ 57/1975 (ΦΕΚ Α'20/75) 

5. Το Ν. 1558/85 άρθρο 29Α,το Ν.2081/92άρθρο 27 "Κυ¬ 
βέρνηση και Κυβερνητικά Όργανα", το άρθρο 1 παρ. 2α 
του Ν.2469/1997 (ΦΕΚ 38Α/97)"Περιορισμός και βελτίω¬ 
ση της αποτελεσματικότητας των κρατικών δαπανών και 
άλλες διατάξεις" και το γεγονός ότι δεν προκαλείται δα¬ 
πάνη εις βάρος του κρατικού προϋπολογισμού αλλά μόνο 


εις βάρος του προϋπολογισμού της Κεντρικής Αγοράς 
Θεσσαλονίκης ύψους 50.000.000 δρχ. 

6. Την αριθ. 537/98 γνωμοδότηση του Συμβουλίου Επι¬ 
κράτειας με πρόταση των Υπουργών Εθνικής Οικονομίας, 
Οικονομικών, Ανάπτυξης και Γ εωργίας, αποφασίζου 
με 

Άρθρο πρώτο 

1. Το Νομικό Πρόσωπο Δημοσίου Δικαίου με την επω¬ 
νυμία "Κεντρική Αγορά Θεσσαλονίκης" που ιδρύθηκε με 
το ΒΔ 869/1966, όπως τροποποιήθηκε, μετατρέπεται σε 
Ανώνυμη Εταιρεία με την επωνυμία “ΚΕΝΤΡΙΚΗ ΑΓΟΡΑ 
ΘΕΣΣΑΛΟΝΙΚΗΣ ΑΝΩΝΥΜΗ ΕΤΑΙΡΕΙΑ" (Κ.Α.Θ. Α.Ε), η ο¬ 
ποία λειτουργεί σύμφωνα με το καταστατικό της και με 
βάση τους κανόνες της ιδιωτικής οικονομίας χωρίς να με¬ 
ταβάλλεται ο χαρακτήρας της ως εταιρεία που ασκεί δρα¬ 
στηριότητα κοινής ωφέλειας 

2. Εγκρίνεται το καταστατικό της συνιστώμενης με την 
μετατροπή αυτή Ανώνυμης Εταιρείας, το οποίο έχει ως ε¬ 
ξής: 

Άρθρο 1 

Σύσταση - Επωνυμία 

1. Συνιστάται ανώνυμη εταιρεία δια μετατροπής του 
Ν.Π.Δ.Δ. "Κεντρική Αγορά Θεσσαλονίκης". Η εταιρική ε¬ 
πωνυμία της συνιστώμενης ανώνυμης εταιρείας ορίζεται 
"ΚΕΝΤΡΙΚΗ ΑΓΟΡΑ ΘΕΣΣΑΛΟΝΙΚΗΣ ΑΝΩΝΥΜΗ ΕΤΑΙ¬ 
ΡΙΑ" και σε συντομογραφία "Κ.Α.Θ. Α.Ε.". Για τις σχέσεις 
της εταιρείας με το εξωτερικό η επωνυμία της διατυπώ¬ 
νεται είτε με πιστή μετάφραση είτε καθορίζεται στην αγ¬ 
γλική γλώσσα ως εξής: ΟθηίΐεΐΙ ΜαΓΚθί οί Τόθ553ΐοπίΙ<ί 5.Α. 

Η εταιρεία λειτουργεί σύμφωνα με το καταστατικό της 
και με βάση τους κανόνες της Ιδιωτικής Οικονομίας χωρίς 
να μεταβάλλεται ο χαρακτήρας της ως εταιρείας που α¬ 
σκεί δραστηριότητα κοινής ωφελείας, διεπόμενη από τις 
διατάξεις του ν.2414/1996 περί εκσυγχρονισμού των Δη¬ 
μοσίων Επιχειρήσεων και Οργανισμών και άλλες διατά¬ 
ξεις, όπως τροποποιηθείς ισχύει και του Κ.Ν. 2190/1920 
περί ανωνύμων εταιρειών, όπως ισχύει. 

2. Οι καταχωρίσεις που προβλέπονται από τις διατάξεις 
της νομοθεσίας για τις ανώνυμες εταιρείες γίνονται στο 
μητρώο της παρ. 8 του άρθρου 7βτου Κ.Ν. 2190/1920, ως 
ισχύει, που τηρείται στην αρμόδια υπηρεσία του Υπουρ¬ 
γείου Ανάπτυξης (Γενική Γραμματεία Εμπορίου). 

Άρθρο 2 
Έδρα 

Έδρα της Κ.Α.Θ. Α.Ε. είναι ο Δήμος Μενεμένης Θεσσα¬ 
λονίκης. 

Άρθρο 3 

Διάρκεια 

Η διάρκεια της εταιρίας ορίζεται για είκοσι χρόνια (20) 
αρχομένη από τη δημοσίευση του παρόντος καταστατι¬ 
κού στην Εφημερίδα της Κυβερνήσεως. Η διάρκεια της ε¬ 
ταιρίας μπορεί να παραταθεί με απόφαση της Γενικής Συ¬ 
νέλευσης της εταιρίας. 

Άρθρο 4 

Σκοπός 

Σκοπός της Κ.Α.Θ. Α.Ε. είναι: 

1. Η διοίκηση, διαχείριση και καλή λειτουργία της Κε¬ 
ντρικής Αγοράς Θεσ/νίκης, με σκοπό την επωφελέστερη 
για την παραγωγή και την κατανάλωση διακίνηση - εμπο¬ 
ρία των οπωροκηπευτικών και γενικότερα των αγροτικών 
προϊόντων (κρέας, ψάρια, ανθοκομικά, κ.λ,π.), νωπών ή 
μεταποιημένων, στην εσωτερική αγορά, τηρουμένωντων 
κανόνων εμπορίας και ποιοτικών προδιαγραφών που ι¬ 
σχύουν κάθε φορά. 

2. Η ανάπτυξη και όπου απαιτείται δημιουργία της κα¬ 
τάλληλης υποδομής, η αναβάθμιση των παρεχομένων υ¬ 
πηρεσιών προς τους συναλλασσομένους και ο εκσυγ¬ 
χρονισμός της λειτουργίας της, ώστε να διαμορφώσει 
στον χώρο της ευνοϊκούς όρους και προϋποθέσεις άσκη¬ 
σης του χονδρεμπορίου οπωροκηπευτικών, κρεάτων και 
γενικότερα των αγροτικών προϊόντων, νωπών ή μεταποι¬ 
ημένων κ.λ,π., η διασφάλιση λειτουργίας της ελεύθερης 
αγοράς και του υγιούς ανταγωνισμού, προς όφελος τόσο 
του παραγωγού όσο και του καταναλωτή. 

3. Η καθ οιονδήποτε πρόσφορο τρόπο υποβοήθηση και 
συμβολή στην ανάπτυξη των εξαγωγικών δραστηριοτή¬ 
των των χονδρεμπορικών επιχειρήσεων, με οποιαδήποτε 
μορφή που εδρεύουν στο χώρο της Αγοράς, ιδιαίτερα 
προς τις γειτονικές βαλκανικές χώρες - ανάπτυξη διασυ¬ 
νοριακού εμπορίου - με προοπτική να μετεξελιχθεί ο χώ¬ 
ρος σε μία σύγχρονη Κεντρική Αγορά, με ρόλο και προο¬ 
πτική στην ευρύτερη περιοχή των Βαλκανίων. 

4. Η σύσταση θυγατρικών εταιριών ή η συμμετοχή σε 

άλλες επιχειρήσεις που έχουν ίδιο ή παρεμφερή σκοπό 
και γενικά επιδιώκουν σκοπούς συναφείς ή υποβοηθητι¬ 
κούς της δραστηριότητας της εταιρίας, καθώς και η συ¬ 
νεργασία με τις παραπάνω επιχειρήσεις, με απόφαση του 
Διοικητικού Συμβουλίου και έγκριση της Γενικής Συνέ¬ 
λευσης. .. , 

5. Η εκμίσθωση σύμφωνα με τους ορούς και προϋποθέ¬ 
σεις που τίθενται με αποφάσεις του Διοικητικού Συμβου¬ 
λίου της εταιρείας, των καταστημάτων, εγκαταστάσεων 
και υπηρεσιών της που συνδέονται με την διακίνηση, δια¬ 
λογή, συσκευασία, τυποποίηση, συντήρηση και εμπορία, 
στις πάσης φύσεως χονδρεμπορικές επιχειρήσεις των 
προαναφερθέντων προϊόντων σε φυσικά ή νομικά πρό¬ 
σωπα, συνεταιριστικές οργανώσεις, ομάδες παραγωγών, 
έναντι μισθώματος ή άλλου αναλόγου τιμήματος.- 

6. Η εκμίσθωση σύμφωνα με τους όρους και προϋποθέ¬ 
σεις που τίθενται με αποφάσεις του Διοικητικού Συμβου¬ 
λίου της εταιρείας, στις αρμόδιες κρατικές υπηρεσίες, 


Τράπεζες και βοηθητικές επιχειρήσεις (εστιατορίων, κου¬ 
ρείων, αναψυκτηρίων, αντλιών βενζίνης κ.λ,π.) οποιωνδή- 
ποτε χώρων επιλέξει η ίδια, ανάλογα με τις περιστάσεις 
και τις ανάγκες της αγοράς, έναντι μισθώματος ή άλλου 
αναλόγου τιμήματος. 

7. Η οργάνωση της κατάλληλης ερευνητικής υποδομής 
για την εκπόνηση πάσης φύσεως ερευνών και μελετών 
για θέματα που άπτονται του αντικειμένου της, για λογα¬ 
ριασμό της ίδιας ή για λογαριασμό τρίτων επ' αμοιβή. 

8. Η παροχή επ' αμοιβή συμβουλευτικών υπηρεσιών και 
τεχνογνωσίας προς φυσικά ή νομικά πρόσωπα, Κράτη ή 
Διεθνείς Οργανισμούς στον τομέα του χονδρεμπορίου ο¬ 
πωροκηπευτικών, και γενικότερα των αγροτικών προϊό¬ 
ντων, νωπών ή μεταποιημένων. 

9. Η ανάθεση μέχρις ότου οργανώσει η ίδια την κατάλ¬ 
ληλη υποδομή, σε τρίτους, ημεδαπά ή αλλοδαπά φυσικά 
ή νομικά πρόσωπα, την εκπόνηση πάσης φύσεως ερευ¬ 
νών ή μελετών, κατασκευών έργων καθώς και παροχής υ¬ 
πηρεσιών που άπτονται του αντικειμένου της, για λογα¬ 
ριασμό της ίδιας, σύμφωνα με τις κείμενες διατάξεις. 

10. Η μέριμνα και πρόνοια για την συνεχή επαγγελματι¬ 
κή εκπαίδευση, κατάρτιση και επιμόρφωση στην ημεδαπή 
ή αλλοδαπή των εργαζομένων σε αυτήν. 

11. Η ανάληψη, διαχείριση και υλοποίηση σε συνεργα¬ 
σία με άλλους φορείς ή μόνη της προγραμμάτων της Ευ¬ 
ρωπαϊκής Ένωσης και ιδιαίτερα αυτών που αφορούν το 
διασυνοριακό εμπόριο με τρίτες χώρες, την εκπαίδευση 
κ.λ.π. 

Άρθρο 5 

Κεφάλαιο - Μέτοχοι -Πόροι 

1. Το αρχικό μετοχικό κεφάλαιο της Κ.Α.Θ. Α.Ε. αποτε- 
λείται από το ποσό των 50.000.000 δρχ. εκ των χρηματι¬ 
κών διαθεσίμων (αποθεματικού) της Κ.Α.Θ. Α.Ε. 

2. Μέσα σε προθεσμία ενός έτους από τη δημοσίευση 
του παρόντος, που μπορεί να παραταθεί με απόφαση των 
Υπουργών Ανάπτυξης και Γεωργίας μετά από αιτιολογη¬ 
μένη γνώμη του Διοικητικού Συμβουλίου, τα περιουσιακά 
στοιχεία ενεργητικού και παθητικού της εταιρείας ήτοι: 

α) τα κινητά πράγματα που ανήκουν στην κυριότητα της 
Κ.Α.Θ. καθώς και η χρήση των ακινήτων πραγμάτων που 
ανήκουν στην κυριότητα του Δημοσίου και β) όλες ανε¬ 
ξαιρέτως οι απαιτήσεις και οι υποχρεώσεις που είχαν δη- 
μιουργηθεί κατά τη λειτουργία και χάριν των αναγκών της 
Κεντρικής Αγοράς Θεσσαλονίκης Ν.Π.Δ.Δ., ως αυτά α¬ 
πεικονίζονται στον Ισολογισμό που συντάσσεται για το 
σκοπό αυτό σύμφωνα με τις ισχύουσες διατάξεις με από¬ 
φαση του Διοικητικού Συμβουλίου της εταιρείας, θ απο¬ 
τελόσουν εισφορά σε είδος για αύξηση του μετοχικού κε¬ 
φαλαίου της εταιρείας. 

3. Η εξακρίβωση της αξίας της ως άνω εισφοράς θα γί¬ 
νει μετά από γνωμοδότηση τριμελούς επιτροπής εμπει¬ 
ρογνωμόνων του άρθρου 9 του ΚΝ 2190/20, ως ισχύει με 
βάση τις τρέχουσες αξίες, όπως αυτές προσδιορίζονται 
από τη προσφορότερη και πλέον δόκιμη μέθοδο της λογι¬ 
στικής. Η καθαρή θέση που θα προκύψει σύμφωνα με το 
ΠΔ 1123/1980 θ' αποτελεί το ποσό κατά το οποίο θ' αυξη¬ 
θεί ανάλογα το αρχικό μετοχικό κεφάλαιο. 

4. Η επιτροπή της παρ. 3 του παρόντος ορίζεται με από¬ 
φαση του Υπουργού Ανάπτυξης σύμφωνα με τις διατά¬ 
ξεις του άρθρου 9 του ΚΝ 2190/20. Με την ίδια απόφαση 
ορίζεται η αποζημίωση των μελών της επιτροπής και κάθε 

άλλη λεπτομέρεια. Η επιτροπή μέσα στην οριζόμενη προ¬ 
θεσμία υποβάλλει έκθεση εκτιμήσεως των περιουσιακών 
στοιχείων και της προκύπτουσας καθαρής θέσης της 
Κ.Α.Θ. Α.Ε, βάσει των συντεταγμένων οικονομικών κατα¬ 
στάσεων προς το Διοικητικό Συμβούλιο της εταιρείας, το 
οποίο μέσα σ ενα μήνα από την υποβολή βεβαιώνει με ει¬ 
δική απόφασή του το ύψος του μετοχικού κεφαλαίου της 
εταιρείας. 

5. Το αρχικό μετοχικό κεφάλαιο, αποτελείται από εκα- 
τό(100) ονομαστικές και αδιαίρετες μετοχές, ονομαστι¬ 
κής αξίας 500.000 δρχ. η κάθε μία, οι οποίες θα εκδοθούν 
στο όνομα του Ελληνικού Δημοσίου. 

6. Οι τίτλοι των μετοχών αποκόπτονται από διπλότυπο 
βιβλίο, είναι αριθμημένοι με αύξοντα αριθμό και φέρουν 
τα στοιχεία του κυρίου του τίτλου, τη σφραγίδα της εται¬ 
ρίας και την υπογραφή του Προέδρου του Διοικητικού 
Συμβουλίου και ενός Συμβούλου ειδικώς οριζομένου από 
το Διοικητικό Συμβούλιο. Οι υπογραφές αυτές μπορούν 
να τεθούν με μηχανικό μέσο. Κάθε τίτλος δύναται να πα- 
ριστά πλείονες της μίας μετοχής, όπως ορίζεται με από¬ 
φαση του Διοικητικού Συμβουλίου της εταιρίας. 

Κάθε μετοχή παρέχει δικαίωμα μιας ψήφου στην Γενική 
Συνέλευση. 

7. Οι πόροι της Κ.Α.Θ.- Α.Ε. προέρχονται από: 

α.Τα εκ του προϋπολογισμού δημοσίων επενδύσεων, 
διατιθέμενα κεφάλαια δια την εκπόνηση μελετών, ανέ¬ 
γερση των απαραιτήτων εγκαταστάσεων εφοδιασμένων 
με πλήρη τεχνικό εξοπλισμό και αντιμετώπιση των παρε¬ 
πομένων των έργων και εργασιών τούτων διοικητικών δα¬ 
πανών. 

β. Τα πάσης φύσεως μισθώματα της Κ.Α.Θ.- Α.Ε., τα δι¬ 
καιώματα εκ παροχής υπηρεσιών καιτηςχρήσεως χώρων 
εγκαταστάσεων κλπ. Αυτής κατά τα υπό ειδικού κανονι¬ 
σμού αυτής ορισθισόμενα καθώς και κάθε, έκτης υπάτην 
διαχείριση αυτής περιουσιακών στοιχείων ή εξ άλλης αι¬ 
τίας, προερχόμενων εσόδων, 
γ. Τα συναπτόμενα δάνεια 
δ. Οι κάθε φύσεως δωρεές. 

ε. Οι ειδικές χρηματοδοτήσεις από προγράμματα της 
Ευρωπαϊκής Ενωσης και άλλων διεθνών Οργανισμών. 

στ. Τα έσοδα από εκποίηση περιουσιακών της στοιχεί¬ 
ων 

ζ. Κάθε άλλο νόμιμο πόρο. 

8. Η εταιρεία ενάγεται σε κάθε περίπτωση ενώπιον των 
Δικαστηρίων της έδρας της. 

Άρθρο 6 

Αύξηση Μετοχικού Κεφαλαίου 

1. Το κεφάλαιο της εταιρίας μπορεί να αυξηθεί με από¬ 
φαση της Γενικής Συνελεύσεως της, στην οποία θα καθο¬ 
ρίζονται και οι όροι της αυξήσεως. Η αύξηση γίνεται με 
την έκδοση νέων μετοχών, οι οποίες είναι ονομαστικές και 
αδιαίρετες. · 

2. Σε κάθε περίπτωση αύξησης του μετοχικού κεφαλαί¬ 
ου που δεν γίνεται με εισφορά σε είδος ή έκδοση ομολο¬ 
γιών με δικαίωμα μετατροπής τους σε μετοχές, παρέχε¬ 
ται δικαίωμα προτίμησης, σε ολόκληρο το νέο κεφάλαιο ή 
το ομολογιακό δάνειο, υπέρ του μετόχου της εταιρίας. 
Μετά το τέλος της προθεσμίας που όρισε το όργανο της 
εταιρίας που αποφάσισε την αύξηση για την ενάσκηση 
του δικαιώματος προτίμησης, η οποία δεν μπορεί να είναι 
μικρότερη από ένα μήνα, οι μετοχές που δεν έχουν ανα- 


ληφθεί σύμφωνα με τα παραπάνω, διατίθενται ελεύθερα 
από το Διοικητικό Συμβούλιο της εταιρίας. 

3. Κατά τη διάρκεια της πρώτης πενταετίας από τη σύ¬ 
σταση της εταιρίας ή μέσα σε πέντε (5) έτη από τη σχετι¬ 
κή απόφαση της Γενικής Συνέλευσης, το Διοικητικό Συμ¬ 
βούλιο έχει το δικαίωμα με απόφασή του, που λαμβάνεται 
με πλειοψηφία των δύο τρίτων του συνόλου των μελών 
του, να αυξάνει το μετοχικό κεφάλαιο με την έκδοση νέων 
ονομαστικών μετοχών. Το ποσότων αυξήσεων δεν μπορεί 
να υπερβείτο ποσό του μετοχικού κεφαλαίου που έχει κα¬ 
ταβληθεί αρχικά ή του μετοχικού κεφαλαίου που έχει κα¬ 
ταβληθεί κατά την ημερομηνία λήψης της σχετικής από¬ 
φασης από τη Γενική Συνέλευση. Η παραπάνω εξουσία 
του Διοικητικού Συμβουλίου μπορεί να ανανεώνεται από 
τη Γ ενική Συνέλευση για χρονικό διάστημα που δεν μπο¬ 
ρεί να υπερβαίνει τα πέντε (5) έτη για κάθε ανανέωση. 

4. Οι σύμφωνα με την παράγραφο 2-3 αποφασιζόμενες 
αυξήσεις κεφαλαίου δεν αποτελούν τροποποιήσεις του 
καταστατικού. 

5. Κατ’ εξαίρεση των διατάξεων της παραγράφου 2 του 
παρόντος, για την αύξηση του μετοχικού κεφαλαίου α¬ 
παιτείται πάντοτε απόφαση της Γενικής Συνέλευσης, ό¬ 
ταν τα αποθεμαπκά υπερβαίνουν το ένα δέκατο (1/10) 
του καταβεβλημένου μετοχικού κεφαλαίου. 

6. Μέσα στο πρώτο δίμηνο από κάθε αύξηση του μετο¬ 
χικού κεφαλαίου, το Διοικητικό Συμβούλιο είναι υποχρε¬ 
ωμένο να πραγματοποιήσει ειδική συνεδρίαση για να πι¬ 
στοποιήσει εάν καταβλήθηκε ή όχι το κεφάλαιο της αυξή¬ 
σεως. Μέσα στην ίδια προθεσμία ο Πρόεδρος του 
Διοικητικού Συμβουλίου είναι υποχρεωμένος να υποβάλει 
στην αρμόδια εποπτική αρχή βεβαιωμένο αντίγραφο του 
σχετικού πρακτικού, που θα συνταχθεί στην παραπάνω ει¬ 
δική συνεδρίαση του Διοικητικού Συμβουλίου, υποκείμε¬ 
νο στις διατυπώσεις δημοσιότητας του άρθρου 7β του 
κ.ν. 2190/1920. 

Άρθρο 7 

Γ ενική Συνέλευση - Σύνθεση 

Η Γενική Συνέλευση της Κ.Α.Θ.-Α.Ε. αποτελείται από 
τον μοναδικό μέτοχο που είναι το Ελληνικό Δημόσιο και 
εκπροσωπείται από τον Υπουργό Οικονομικών ή το νόμι¬ 
μο εκπρόσωπό του. 

Άρθρο 8 

Αρμοδιότητα Γ ενικής Συνέλευσης 

Οι αρμοδιότητες της Γ ενικής Συνέλευσης της Κ.Α.Θ.- 
Α.Ε. είναι οι παρακάτω: 

α. Εγκρίνει τις οικονομικές καταστάσεις της εταιρίας 
καθώς και την έκθεση του Διοικητικού Συμβουλίου για τον 
ισολογισμό. 

β. Απαλλάσσει τα μέλη του Δ.Σ. από κάθε ευθύνη, σύμ¬ 
φωνα με τις διατάξεις για τις Ανώνυμες Εταιρίες. 

γ. Διορίζει σύμφωνα με τις διατάξεις για τις Ανώνυμες Ε¬ 
ταιρίες ελεγκτές κάθε εταιρικής χρήσης, εγκρίνει τις εκ¬ 
θέσεις τους και τους απαλλάσσει από κάθε ευθύνη. 

δ. Γνωμοδοτεί για κάθε άλλο σχετικό θέμα που παραπέ- 
μπεται από τους Υπουργούς Ανάπτυξης και Γεωργίας και 
εκφράζεται επί του απολογισμού της Κ.Α.Θ.-Α.Ε 
ε. Συνιστά επιτροπές για τη μελέτη ειδικών θεμάτων και 
εισηγείται τα πορίσματα της μελέτης αυτής, στους Υ¬ 
πουργούς Ανάπτυξης και Γεωργίας δια μέσου του Δ.Σ. 
στ. Τροποποίηση του καταστατικού συμπεριλαμβανο- 

μενών και των αυξήσεων ή μειώσεων του μετοχικού κε¬ 
φαλαίου και της μετατροπής των μετοχών. 

ζ. Κάθε άλλο θέμα που προβλέπεται από το νόμο ή το 
παρόν καταστατικό. 

Άρθρο 9 

Σύγκλιση Γενικής Συνέλευσης 

1. Η Γενική Συνέλευση, συγκαλείται από το Δ.Σ. και συ¬ 
νέρχεται στην έδρα της εταιρίας υποχρεωτικά, τακτικά 
τουλάχιστον μία φορά το χρόνο μετά το κλείσιμο του ισο¬ 
λογισμού και έκτακτα για τα θέματα τα προβλεπόμενα 
στο άρθρο 7 παρ. δ και κάθε φορά που το ζητήσει ο μέτο¬ 
χος. 

2. Η Γενική Συνέλευση, πρέπει να καλείται 20 τουλάχι¬ 
στον ημέρες από τις οριζόμενης για την συνεδρίαση αυ¬ 
τής, υπολογιζομένων και των εξαιρετέων ημερών, η δε 
σχετική πρόσκληση δημοσιεύεται εντός της ίδιας προθε¬ 
σμίας στο τεύχος Ανωνύμων Εταιριών και εταιριών Πε¬ 
ριορισμένης Ευθύνης της Εφημερίδας της Κυβέρνησης 
και περιλαμβάνει τον τόπο, τη χρονολογία, την ώρα της 
συνεδρίασης, καθώς και τα θέματα της ημερήσιας διάτα¬ 
ξης. Η πρόσκληση αυτή δημοσιεύεται επίσης σε μια ημε¬ 
ρήσια πολιτική, μια ημερήσια οικονομική εφημερίδα και 
σε μία ημερήσια ή εβδομαδιαία τουλάχιστον εφημερίδα, 
από εκείνες που εκδίδονται στην έδρα της ή στη πρωτεύ¬ 
ουσα του νομού στην οποία η εταιρεία έχει την έδρα της 
σύμφωνα με τις διατάξεις του άρθρου 26 παρ.2 του ΚΝ 
2190/20. Η ημέρα της δημοσιεύσεως της προσκλήσεως 
της Γενικής Συνέλευσης και η ημέρα της συνεδριάσεως 
αυτής, δεν υπολογίζονται. 

3. Εντός της ίδιας προθεσμίας, η πρόσκληση γνωστο¬ 
ποιείται στην αρμόδια διεύθυνση του Υπουργείου Ανά¬ 
πτυξης (Γενική Γραμματεία Εμπορίου). 

Άρθρο 10 

Διαδικασία Συνεδριάσεως Γενικής Συνέλευσης 

1. Η Γενική Συνέλευση ευρίσκεται σε απαρτία και συνε¬ 
δριάζει έγκυρα επί των θεμάτων της ημερήσιας διάταξης , 
όταν παρίστανται σ' αυτήν οι εκπρόσωποι του μετόχου ή 
ο νόμιμος αναπληρωτής τους. 

2. Οι συζητήσεις και οι αποφάσεις της Γενικής Συνέλευ¬ 
σης περιορίζονται στα θέματα τα αναγραφόμενα στην η¬ 
μερήσια διάταξη, που έχει δημοσιευτεί σύμφωνα με τα 
παραπάνω. Η ημερήσια διάταξη καταρτίζεται από το Δ.Σ. 
και περιλαμβάνει τις προτάσεις του. Δύναται να περιέχει 
και προτάσεις του Δημοσίου ή των ελεγκτών. Συζήτηση ε¬ 
κτός των θεμάτων της ημερήσιας διάταξης δεν επιτρέπε¬ 
ται. 

3. Οι κατά τη συνέλευση συζητήσεις και αποφάσεις σε 
περίληψη καταχωρίζονται στο ειδικό βιβλίο πρακτικών και 
υπογράφονται από τον Πρόεδρο και το Γραμματέα της, 
και υποβάλλονται σε αντίγραφο μέσα σε 20 ημέρες στην 
αρμόδια υπηρεσία. 

4. Τα αντίγραφα και τα αποσπάσματα των πρακτικών ε¬ 
πικυρώνονται από τον Πρόεδρο του Δ.Σ. 

Άρθρο 11 
Οργανα Διοίκησης 

Όργανα Διοίκησης της Κ.Α.Θ. Α.Ε. είναι. 
α) Το Διοικητικό Συμβούλιο 
β) Ο Διευθύνων Σύμβουλος 
γ) Το Συμβούλιο Διεύθυνσης 


Άρθρο 12 

Διοικητικό Συμβούλιο 

1. Το Δ.Σ. είναι το Ανώτατο Διοικητικό όργανο της Κ. Α. Θ. 

Α. Ε. και κατά κύριο λόγο διαμορφώνει την στρατηγική και 
την πολιτική ανάπτυξής της, ενώ εποπτεύει και ελέγχει 
την διαχείριση της περιουσίας της. Το Διοικητικό Συμ¬ 
βούλιο έχει όλες τις εξουσίες διαχείρισης και διοίκησης 
της Κ.Α.Θ. Α.Ε. Το Δ.Σ. συντάσσει ετήσια έκθεση πεπραγ¬ 
μένων που περιέχει όλα τα οικονομικά στοιχεία που αφο¬ 
ρούν τους εγκεκριμένους από το Επιχειρησιακό Σχέδιο 
και το Συμβόλαιο Διαχείρισης στόχους, η οποία υποβάλ¬ 
λεται μέσα στους τρεις (3) πρώτους μήνες του έτους 
στους Υπουργούς Εθνικής Οικονομίας, Οικονομικών, Α¬ 
νάπτυξης και Γεωργίας και κατατίθεται στην αρμόδια κα¬ 
τά τον κανονισμό της Βουλής Επιτροπή. Το Δ.Σ. δύναται 
να αναθέτει την άσκηση μέρους των εξουσιών του στον 
Διευθύνοντα Σύμβουλο αυτού, τον Γενικό Διευθυντή, και 
τους Διευθυντές της Κ.Α.Θ. - Α.Ε. Το Δ.Σ. συνεδριάζει 
στην έδρα της Κ.Α.Θ.-Α.Ε., συνέρχεται κάθε φορά που το 
απαιτεί το συμφέρον του, τουλάχιστον Δε μία φορά τον 
μήνα, κατόπιν προσκλήσεως του Προέδρου, στην οποία 
ορίζεται η μέρα και ώρα συνεδριάσεως, καθώς και τα θέ¬ 
ματα της ημερήσιας διάταξης με απόφασή του το Δ.Σ. 
μπορεί να συνεδριάσει και εκτός της έδρας του. Ο Πρόε¬ 
δρος του Δ.Σ. διευθύνει τις συνεδριάσεις του και εκπρο¬ 
σωπεί την Κ.Α.Θ.-Α.Ε. δικαστικώς και εξωδίκως . Με απο¬ 
φάσεις του το Δ.Σ. δύναται να αναθέτει την εκπροσώπη¬ 
ση της Κ.Α.Θ.-Α.Ε σε άλλο μέλος του Δ.Σ., σε ανώτατο 
Διευθυντικό Στέλεχος, σε Διευθυντή ή σε δικηγόρο της 
Κ.Α.Θ.-Α.Ε. Τον Πρόεδρο απόντα, κωλυόμενο ή ελλείπο- 
ντα αναπληρώνει ο Αντιπρόεδρος. 

2. Η θητεία του Δ.Σ. είναι πενταετής. 

3. Η αποζημίωση του Προέδρου, των Μελών και του 
Γραμματέα του Δ.Σ. καθορίζεται με απόφαση της Γενικής 
Συνέλευσης. 

4. Το Διοικητικό Συμβούλιο της Κ.Α.Θ.-Α.Ε. αποτελείται 
από εννέα (9) μέλη και απαρτίζεται από : 

Δύο (2) εκπροσώπους του μετόχου. 

Δύο (2) εκπροσώπους των εργαζομένων της Κ.Α.Θ.-Α.Ε 
που εκλέγονται με άμεση και καθολική ψηφοφορία. 

Ένα (1) πρόσωπο που υποδεικνύεται από την Οικονομι¬ 
κή και Κοινωνική Επιτροπή (Ο.Κ.Ε.), από τους εις την 
Κ.Α.Θ.-Α.Ε. εγκατεστημένους εμπόρους οπωροκηπευτι- 
κών. 

Τέσσερις (4) Εκπροσώπους του Δημοσίου, μεταξύ των 
οποίων περιλαμβάνονται ο Πρόεδρος του Δ.Σ και ο Διευ- 
θύνων Σύμβουλος. 

Ο Πρόεδρος, ο Διευθύνων Σύμβουλος και οι λοιποί εκ¬ 
πρόσωποι του Δημοσίου, διορίζονται με κοινή απόφαση 
των Υπουργών Εθνικής Οικονομίας, Οικονομικών, Ανά¬ 
πτυξης και Γεωργίας. Με την αυτή απόφαση διοορίζονται 
τελικώς και οι πιο πάνω εκπρόσωποι (Εκπρόσωποι Εργα¬ 
ζομένων, Εκπρόσωπος Ο.Κ.Ε.). Το υποδεικνυόμενο από 
την Ο.Κ.Ε. μέλος προτείνεται μέσα σε αποκλειστική προ¬ 
θεσμία δύο (2) μηνών αφότου ειδοποιηθεί η Ο.Κ.Ε. από το 
Υπουργείο Εθνικής Οικονομίας. Η ίδια προθεσμία ισχύει 
και για την πρόταση εκπροσώπων των εργαζομένων. Αν 
οι προθεσμίες αυτές παρέλθουν άπρακτες, όπως επίσης 

και κατά την διάρκειατου διμήνου μέχριτου ορισμού τους 

σε περίπτωση προώρου παύσεωςτων μελών του, το Δ.Σ. 
συγκροτείται και λειτουργεί χωρίς τα μέλη αυτά. Η ανα- 
πλήρωση εκλιπόντος μέλους του Δ.Σ. γίνεται με τον ίδιο 

τρόπο ορισμού του εκλιπόντος και για το υπόλοιπο διά¬ 
στημα της θητείας του, χωρίς να θίγεται η νόμιμος συ¬ 
γκρότηση και λειτουργία του Δ.Σ. μέχρι της αναπληρώ- 
σεως. Το Δ.Σ. βρίσκεται σε απαρτία εφόσον παρίστανται 
τουλάχιστον πέντε (5) μέλη του, μεταξύ των οποίων ο 
Πρόεδρος, ή ο Αντιπρόεδρος και ο Διευθύνων Σύμβου¬ 
λος. Το Δ.Σ. αποφασίζει κατά πλειοψηφία. Περίτων συζη¬ 
τήσεων και αποφάσεων του Δ.Σ. τηρούνται πρακτικά, κα- 
ταχωριζόμενα σε ειδικό βιβλίο, που υπογράφονται από ό¬ 
λα τα παρόντα μέλη κατά την συνεδρίαση. Στις 
συνεδριάσεις του Δ.Σ. δύνανται, εφόσον κληθούν, να πα- 
ρίστανται χωρίς δικαίωμα ψήφου, ο Γενικός Διευθυντής, 
καθώς και ο Νομικός Σύμβουλος. 

Αρθρο 13 

Διευθύνων Σύμβουλος 

Ο Διευθύνων Σύμβουλος είναι μέλος του Δ.Σ. της 
Κ.Α.Θ.-Α.Ε. και η ιδιότητά του αυτή δεν είναι ασυμβίβαστη 
με την ιδιότητα του Προέδρου του Δ.Σ. Η θητεία του Δι- 
ευθύνοντος Συμβούλου είναι πενταετής. Τα ελάχιστα α- 
παιτούμενα προσόντα για την κάλυψη της θέσης του Δι- 
ευθύνοντα Συμβούλου, είναι η κατοχή πτυχίου Α.Ε.Ι. της 
ημεδαπής ή ισότιμο της αλλοδαπής και πενταετής εμπει¬ 
ρία σε θέση σημαντικής ευθύνης και απαιτήσεων στο Δη¬ 
μόσιο ή τον Ιδιωτικό Τομέα, με αντικείμενο συναφές προς 
το κύριο αντικείμενο των δραστηριοτήτων της συγκεκρι¬ 
μένης δημόσιας επιχείρησης. Η πρόσληψη του Διευθύνο- 
ντα Συμβούλου γίνεται μετά από δημόσια προκήρυξη της 
θέσης. Η προκήρυξη της θέσης του Διευθύνοντα Συμ¬ 
βούλου γίνεται με κοινή απόφαση του Υπουργού Εθνικής 
Οικονομίας, Ανάπτυξης και Γεωργίας. 

Άρθρο 14 

Συμβούλιο Διεύθυνσης - Γενικοί Δ/ντές 

Στην Κ.Α.Θ.- Α.Ε. λειτουργεί Συμβούλιο Διεύθυνσης, 
τον τρόπο λειτουργίας του οποίου καθορίζει με απόφασή 
του το Δ.Σ. Έχει κύρια αποστολή τον συντονισμό και την 
εξασφάλιση της απαραίτητης συνοχής της λειτουργίας 
του, την επίλυση των σημαντικών προβλημάτων τρέχου¬ 
σας διαχείρισης, την λήψη αποφάσεων για προμήθειες ή 
αναθέσεις έργων μέχρι το τιθέμενο από το Δ.Σ. χρηματι¬ 
κό όριο καιτην άσκηση κάθε άλλης αρμοδιότητας που του 
εκχωρεί το Δ.Σ. 

1. Στο Συμβούλιο Διεύθυνσης μετέχει ο Διευθύνων Σύμ¬ 
βουλος ως Πρόεδρος, ο Γενικός Διευθυντής ή οι Γενικοί 
Διευθυντές εφόσον συσταθούν ανάλογες θέσεις και τα 
στελέχη της ανώτατης Διευθυντικής βαθμίδος που προ- 
βλέπεται από τον εκάστοτε κανονισμό οργάνωσης των Υ¬ 
πηρεσιών της Κ.Α.Θ.-Α.Ε. 

2. Τα της λειτουργίας του Συμβουλίου Διεύθυνσης κα¬ 

θορίζονται με κανονισμό λειτουργίας του, που εγκρίνεται 
από το Δ.Σ. μετά από πρόταση του Διευθύνοντος Συμ¬ 
βούλου. , 

3. Η αναγκαιότητα διορισμού Γενικών Διευθυντών υπο- 
κειται στην κρίση του Δ.Σ.,το οποίο καθορίζει τον αριθμό, 
τις αρμοδιότητες και τις αποδοχές των. Οι Γενικοί Διευ¬ 
θυντές ορίζονται και ανακαλούνται οποτεδήποτε από το 
Δ.Σ. μετά από πρόταση του Διευθύνοντος Συμβούλου. 

4. Οι Γενικοί Διευθυντές είναι ανώτατα στελέχη της ε¬ 
ταιρίας εκτός οργανικών θέσεων, εκλέγονται από εξειδι- 
κευμένα στελέχη διοίκησης από το προσωπικό της εται¬ 
ρίας ή εκτός τούτου με απόσπαση ή με σύναψη ειδικής 


σύμβασης. Προϊστανται αυτοτελών τομέων δράσης της 
εταιρίας και παρίστανται εφόσον κληθούν, στις συνε¬ 
δριάσεις του Δ.Σ. χωρίς δικαίωμα ψήφου, μπορεί Δε να ει- 
σηγούνται τα προς συζήτηση θέματα της αρμοδιότητός 
τους μετά από πρόταση του Διευθύνοντος Συμβούλου. 

5. Με απόφαση του Δ.Σ. μπορεί να τους ανατίθεται και 
εξουσία εκπροσώπησης της εταιρίας στο πλαίσιο των αρ¬ 
μοδιοτήτων τους. 

6. Οι Γενικοί Διευθυντές, εάν προέρχονται από το προ¬ 
σωπικό της εταιρίας, επανέρχονται στην θέση που κατεί¬ 
χαν πριν τον ορισμό τους στην θέση του Γενικού Διευθυ- 
ντού, όταν λήξει η θητεία τους. Στην ίδια θέση επανέρχο¬ 
νται και αν παραιτηθούν ή για οποιοδήποτε λόγο 
αποχωρήσουν πριν την λήξη της θητείας τους. Ο χρόνος 
θητείας στην θέση του Γ εν. Διευθυντού θεωρείται χρόνος 
πραγματικής υπηρεσίας στην εταιρία για όλες τις συνέ¬ 
πειες και για συνταξιοδότηση. 

Άρθρο 15 

Στρατηγικό- Επιχειρησιακό Σχέδιο-Συμβόλαιο 
διαχείρισης 

1. Η εταιρεία υποχρεούται να καταρτίσει το στρατηγικό 
και επιχειρησιακό σχέδιο του άρθρου 3 του ν.2414/1996. 

2. Μεταξύ του Προέδρου του Δ.Σ. και του Διευθύνοντος 
Συμβούλου της εταιρείας αφενός και του Δημοσίου, εκ- 
προσωπουμένου από τους Υπουργούς Εθνικής Οικονο¬ 
μίας και Ανάπτυξης εφ'ετέρου συνάπτεται συμβόλαιο δια¬ 
χείρισης, σύμφωνα με τους ορισμούς του άρθρου 4 του 
ν. 2414/96. 

Άρθρο 16 
Τακτικός έλεγχος 

Ο τακτικός έλεγχος της οικονομικής διαχείρισης των οι¬ 
κονομικών καταστάσεων της Κ.Α.Θ.- Α.Ε. ως τα λοιπά κα¬ 
θήκοντα των ελεγκτών, ασκούνται από μία τουλάχιστον α¬ 
πό τις εταιρείες ή κοινοπραξίες που είναι εγγεγραμμένες 
στο ειδικό Μητρώο του Σ.Ο.Ε. η οποία εκλέγεται από την 
προηγούμενη Γ ενική Συνέλευση, σύμφωνα με τις εκάστο¬ 
τε ισχύουσες διατάξεις περί υποχρεωτικών ελέγχων. Για 
την πρώτη εταιρική χρήση οι ελεγκτές καθώς και η αμοι¬ 
βή τους ορίζονται με απόφαση των Υπουργών Ανάπτυξης 
και Γεωργίας. 

Άρθρο 17 

Εποπτείατης Κ.Α.Θ.- Α.Ε 

1.0 Υπουργός Ανάπτυξης παρίσταται ο ίδιος ή δια ειδι¬ 
κού αντιπροσώπου του στις συνεδριάσεις του Δ.Σ. κάθε 
φορά που κρίνει αυτό σκόπιμο. 

2. Με κοινή απόφαση των Υπουργών Οικονομικών, Ανά¬ 
πτυξης και Γεωργίας δύναται να ανατίθεται και σε Ελε¬ 
γκτικές Εταιρίες ο διαχειριστικός έλεγχος της Κ.Α.Θ.- 
Α.Ε. 

Άρθρο 18 

Εταιρική χρήση - Ισολογισμός 

1. Η εταιρική χρήση έχει διάρκεια δώδεκα (12) μηνών, 
άρχεται την πρώτη Ιανουάριου και λήγει την τριακοστη 
πρώτη Δεκεμβρίου κάθε έτους, κατ εξαίρεση η πρώτη ε¬ 
ταιρική χρήση αρχίζει από την ισχύ του παρόντος Π .Δ/τος 
και λήγει την 31-12-1999. 

2. Στο τέλος κάθε χρήσεως, το Δ.Σ. κλείνει τους λογα¬ 
ριασμούς, συντάσσει λεπτομερή απογραφή της περιου- 

σίας της Κ.Α.Θ.- Α.Ε. και καταρτίζει τις ετήσιες οικονομι¬ 
κές καταστάσεις, σύμφωνα με τις εκάστοτε ισχύουσες 
διατάξεις. Ο Ισολογισμός και οι λοιπές οικονομικές κατα¬ 
στάσεις υποβάλονται προς έγκριση στην τακτική Γενική 
Συνέλευση, συνοδευόμενες από επεξηγηματική έκθεση 
του Δ.Σ. στην οποία αναφέρονται όλα τα στοιχεία του Ε¬ 
νεργητικού και Παθητικού, όπως και τα στοιχεία του Λο¬ 
γαριασμού Αποτελεσμάτων, όσον το δυνατόν αναλυτικό¬ 
τερα και από πιστοποιητικό των ελεγκτών. 

3. Οι ετήσιες οικονομικές καταστάσεις και το συνοδεύ- 
ον αυτό πιστοποιητικό του Ελεγκτού δημοσιεύονται είκο¬ 
σι (20) ημέρες πριν την Γενική Συνέλευση σύμφωνα με τις 
διατάξεις κ.ν. 2190/1920. 

4. Για να ληφθεί από την Γενική Συνέλευση έγκυρη από¬ 
φαση του εγκεκριμένου απότοΔ.Σ. Ισολογισμού, πρέπει ο 
Ισολογισμός να ελεγχθεί από τον ελεγκτή της εταιρίας και 
να έχει ειδικά θεωρηθεί από : α) Τον Πρόεδρο του Δ.Σ. β) 
Τον Διευθύνοντα Σύμβουλο γ) Ένα μέλος του Δ.Σ. που ο¬ 
ρίζεται από αυτό δ) Τον Προϊστάμενο της Διεύθυνσης 
στην οποία υπάγεται το Λογιστήριο της εταιρίας, υποχρε¬ 
ωμένων αυτών, εάν διαφωνούν ως προς τον τρόπο της κα- 
ταρτίσεως αυτού από απόψεως νομιμότητας, να εκθέτουν 
στην Γενική Συνέλευση τις αντιρρήσεις τους εγγράφως. 

Άρθρο 19 

Λόγοι λύσεως της εταιρίας 
Η Κ.Α.Θ.-Α.Ε. λύεται: 

1. Μετην πάροδο του χρόνου διάρκειας αυτής, εκτός αν 
παραταθεί η διάρκεια αυτής σύμφωνα με το άρθρο 3 του 
καταστατικού αυτού. 

2. Όταν κηρυχθεί σε κατάσταση πτωχεύσεως. 

3. Με απόφαση της Γ. Σ. των μετόχων της. 

Άρθρο 20 
Εκκαθάριση 

1. Την λύση της Κ.Α.Θ.- Α.Ε. ακολουθεί η εκκαθάριση 
αυτής οριζομένων από την Γενική Συνέλευση τριών εκκα- 
θαριστών, οι οποίοι κατά την διάρκεια της εκκαθαρίσεως 
ασκούν όλες τις αρμοδιότητες του Δ.Σ., τις συναφείς 
προς την διαδικασία και τον σκοπό της εκκαθαρίσεως, ό¬ 
πως αυτές τυχόν έχουν περιορισθεί από την Γενική Συνέ¬ 
λευση, προς τις αποφάσεις της οποίας υποχρεούνται να 
συμμορφώνονται. Ο διορισμός των εκκαθαριστών, συνε¬ 
πάγεται αυτοδικαίως την παύση της εξουσίας των μελών 
του Δ.Σ. και του ελεγκτού . Στη περίπτωση 1 του προη¬ 
γούμενου άρθρου το Διοικητικό Συμβούλιο εκτελειχρέη 
εκκαθαριστή μέχρι το διορισμό εκκαθαριστών από τη Γε¬ 
νική Συνέλευση. 

2. Οι σύμφωνα με τα παραπάνω διοριζόμενοι εκκαθαρι- 
στές, οφείλουν με την ανάληψη των καθηκόντων τους, να 
ενεργήσουν απογραφή της εταιρικής περιουσίας και να 
δημοσιεύσουν στον Τύπο και στην Εφημερίδα της Κυβερ- 
νήσεως στο τεύχος Α.Ε. και Εταιριών Περιορισμένης Ευ¬ 
θύνης, τον Ισολογισμό, αντίτυπο του οποίου υποβάλλεται 
στο Υπουργείο Ανάπτυξης. 

3. Την ίδια υποχρέωση έχουν οι εκκαθαριστές και κατα 
την λήξη της εκκαθαρίσεως. 

4. Η Γενική Συνέλευση των μετόχων διατηρεί ολα τα δι¬ 
καιώματα αυτής, κατά την διάρκεια της εκκαθαρίσεως. 

5. Οι λογαριασμοί της εκκαθαρίσεως εγκρίνονται από 
την Γεν. Συνέλευση των μετόχων, η οποία επίσης αποφα¬ 


σίζει και για την απαλλαγή των εκκαθαριστών από κάθε 
ευθύνη. 

6. Κάθε έτος υποβάλλονται στην Γ εν. Συνέλευση τα α¬ 
ποτελέσματα της εκκαθαρίσεως μαζί με έκθεση, για τα αί¬ 
τια που παρακώλυσαν την περαίωση της εκκαθαρίσεως. 

Άρθρο 21 
Κανονισμοί 

1. Εντός εξαμήνου από τη δημοσίευση τουπαρόντος θα 
συνταχθεί από το Διοικητικό Συμβούλιο, μετά από πρότα¬ 
ση του Συμβουλίου Διεύθυνσης, ο Κανονισμός Εσωτερι¬ 
κής Οργάνωσης και Λειτουργίας (Κ.Ε.Ο.Λ.) της εταιρίας, 
που θα εγκριθεί με κοινή απόφαση των Υπουργών Ανά¬ 
πτυξης και Γεωργίας, στον οποίο θα καθορίζονται: 

α) η οργανωτική διάρθρωση των υπηρεσιών της Κ.Α.Θ. 
Α.Ε. και ο τρόπος λειτουργίας τους (οργανόγραμμα της 
εταιρίας και περιγραφή αρμοδιοτήτων εκάστης θέσεως 
εργασίας), 

β) τα θέματα της λειτουργίας της διαχείρισης της εται¬ 
ρίας με βάση τις γενικά παραδεδεγμένες λογιστικές αρ¬ 
χές, , , 

γ) ο τρόπος διεξαγωγής της εσωτερικής υπηρεσίας της 
εταιρίας και κάθε άλλο θέμα που αναφέρεται στην εν γέ- 
νει οργάνωση και λειτουργία της εταιρίας, με την επιφύ¬ 
λαξη της αρχής της μη χειροτέρευσης της θέσης των πό¬ 
σης φύσεως εργαζομένων στον Οργανισμό κατά τη δη¬ 
μοσίευση του παρόντος. 

2. Εντός εξαμήνου από τη δημοσίευση του παρόντος θα 
συνταχθεί από το Διοικητικό Συμβούλιο, μετά από γνώμη 
της αντιπροσωπευτικής συνδικαλιστικής οργάνωσης των 
εργαζομένων, ο Γενικός Κανονισμός Προσωπικού (Γ.Κ. 
Π.) της εταιρίας, που θα εγκριθεί με κοινή απόφαση των 
Υπουργών Ανάπτυξης και Γεωργίας και θα δημοσιευθεί 
στην Εφημερίδα της Κυβερνήσεως, στον οποίο θα καθο¬ 
ρίζονται όλα τα θέματα του προσωπικού και ιδιαίτερα: 

α) η διαδικασία προσλήψεων και το αρμόδιο για το σκο¬ 
πό αυτό όργανο, 

β) τα απαιτούμενα προσόντα για την κάλυψη εκάστης 
θέσεως εργασίας, ανάλογα μετην, κατά τον Κανονισμό Ε¬ 
σωτερικής Οργάνωσης και Λειτουργίας της εταιρίας, πε¬ 
ριγραφή αρμοδιοτήτων της οικείας θέσης εργασίας. 

γ) η διαδικασία προαγωγών και η εν γένει υπηρεσιακή ε¬ 
ξέλιξη του προσωπικού, 

δ) ο πειθαρχικός έλεγχος του προσωπικού (αρμόδιο όρ¬ 
γανο και ποινές), 

ε) κάθε άλλο θέμα σχετικό με την υπηρεσιακή εν γενει 
κατάσταση του προσωπικού της εταιρίας, κατά κατηγο¬ 
ρία, κλάδο και ειδικότητα. 

3. Μέχρι τη δημοσίευση του ανωτέρω κανονισμού και 
την υπογραφή της πρώτης Συλλογικής Σύμβασης Εργα¬ 
σίας, που υπογράφεται από την πλέον αντιπροσωπευτική 
συνδικαλιστική οργάνωση των εργαζομένων στη Κ.Α.Θ. 
Α.Ε., εξακολουθεί να ισχύει ο υφιστάμενος κατά τη δημο¬ 
σίευση του παρόντος Οργανισμός Εσωτερικής Υπηρε¬ 
σίας και οι ισχύουσες διατάξεις για τη μισθοδοσία του 
προσωπικού Νομικών Προσώπων Δημοσίου Δικαίου. 

Άρθρο 22 
Προσωπικό 

1. Το προσωπικό της Κ.Α.Θ. Α.Ε. συνδέεται με την εται¬ 
ρία με σύμβαση εργασίας ιδιωτικού δικαίου. 

2. Οι αποδοχές του προσωπικού της Κ.Α.Θ. Α.Ε. καθο¬ 
ρίζονται με συμβάσεις εργασίας ιδιωτικού δικαίου που 
καταρτίζονται σύμφωνα με τις εκάστοτε ισχύουσες δια¬ 
τάξεις. 

3. Το κατά τη δημοσίευση του παρόντος υπηρετούν μό¬ 
νιμο με σχέση δημοσίου δικαίου προσωπικό της Κ.Α.Θ. 
μεταφέρεται σε αντίστοιχες προσωποπαγείς θέσεις που 
θα συσταθούν με τον κατά την παρ. 1 του προηγουμένου 
άρθρου Κανονισμό Εσωτερικής Οργάνωσης και Λειτουρ¬ 
γίας, κατά το μέτρον που οι θέσεις αυτές κρίνονται ανα¬ 
γκαίες για την κάλυψη των πραγματικών αναγκών της ε¬ 
ταιρείας, διεπόμενο ως προς όλες τις υπηρεσιακές του 
μεταβολές και δικαιώματα από αυτόν. 

4. Το λοιπό προσωπικό που κατά τη δημοσίευση του πα¬ 
ρόντος υπηρετεί στην Κ.Α.Θ. με σύμβαση εργασίας ιδιω¬ 
τικού δικαίου αορίστου χρόνου ή παγίας εμμίσθου εντο¬ 
λής, μεταφέρεται σε αντίστοιχες θέσεις που θα συστα¬ 
θούν με τον κατά την παρ. 1 του προηγουμένου άρθρου 
Κανονισμό Εσωτερικής Οργάνωσης και Λειτουργίας, κατά 
το μέτρον που οι θέσεις αυτές κρίνονται αναγκαίες για τη ν 
κάλυψη των πραγματικών αναγκών της εταιρείας, υποκεί¬ 
μενο σε όλες τις απορρέουσες απ' αυτόν υποχρεώσεις. 

Άρθρο 23 
Γενικές διατάξεις 

1. Από τη δημοσίευση του παρόντος οπουδήποτε στην 
ισχύουσα νομοθεσία ή σε έγγραφα, δημόσια ή ιδιωτικά, 
αναγράφεται" Κεντρική Αγορά Θεσσαλονίκης" νοείται ε¬ 
φεξής η "Κεντρική Αγορά Θεσσαλονίκης Α.Ε.", που καθί¬ 
σταται καθολικός διάδοχος αυτής. 

2. Η Κ.Α.Θ. Α.Ε. υποκαθίσταται αυτοδικαίως και χωρίς 
άλλη διατύπωση σε όλα εν γένει τα δικαιώματα και τις υ¬ 
ποχρεώσεις της Κ.Α.Θ. και η υποκατάσταση αυτή εξομοι- 
ούται με καθολική διαδοχή. 

3. Οι εκκρεμείς δίκες της Κ.Α.Θ. δεν διακόπτονται βίαια 
λόγω της διαδοχής αυτής, αλλά συνεχίζονται από την 
Κ.Α.Θ. Α.Ε. και κατά της Κ.Α.Θ. Α.Ε., η οποία νομιμοποιεί¬ 
ται ενεργητικά και παθητικά προς τούτο χωρίς καμία άλ¬ 
λη διατύπωση. 

Άρθρο δεύτερο 

Μέχρι τη συγκρότηση του Διοικητικού Συμβουλίου της 
εταιρίας, σύμφωνα με τις διατάξεις του ν.2414/1996 και 
του παρόντος καταστατικού, το υφιστάμενο Διοικητικό 
Συμβούλιο εξακολουθεί να ασκεί τα καθήκοντά του. 

Άρθρο τρίτο 

Η ισχύς του παρόντος θα αρχίσει από τη δημοσίευσή 
του στην Εφημερίδα της Κυβερνήσεως, εκτός εάν ορίζε¬ 
ται διαφορετικά από τις επιμέρους διατάξεις. Η δημοσί¬ 
ευση και εκτέλεση του Διατάγματος ανατίθεται στον Υ¬ 
πουργό Εθνικής Οικονομίας. 

Αθήνα, 21 Δεκεμβρίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΙΑΝ. ΠΑΠΑΝΤΩΝΙΟΥ ΒΑΣ. ΠΑΠΑΝΔΡΕΟΥ 

ΓΕΩΡΓΙΑΣ 

ΓΕΩΡΓ. ΑΝΩΜΕΡΙΤΗΣ 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 412 
Μισθοδοσία του πάσης φύσεως προσωπικού των Νοση¬ 
λευτικών Ιδρυμάτων του Ν.Δ/τος 2592/1953 (ΦΕΚ 254 

Α), των αποκεντρωμένων μονάδων αυτών και του Ε- 

ΚΑΒ μετά των παραρτημάτων του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τις διατάξεις: 

α. Της παρ. 3 του άρθρου 16 του Ν. 2592/98 «Αναπρο¬ 
σαρμογή συντάξεων πολιτικών συνταξιούχων του Δημο¬ 
σίου, ρύθμιση συνταξιοδοτικών θεμάτων και άλλες διατά¬ 
ξεις» (ΦΕΚ 57/18.3.98). 

β. Τις διατάξεις του άρθρου 29Α του Ν. 1558/85 όπως 
προστέθηκε με το άρθρο 27 του Ν. 2081/92 και αντικατα- 
στάθηκε με το άρθρο 1 παρ. 2α του Ν. 2469/1997 (ΦΕΚ 38 
Α’)· 

2. Την αριθμ. 1107147/1239/0006Α/4.10.1996 απόφαση 
του Πρωθυπουργού και του Υπουργού Οικονομικών «Α¬ 
νάθεση αρμοδιοτήτων Υπουργού Οικονομικών στους Υ¬ 
φυπουργούς Οικονομικών» (ΦΕΚ 922 Β’). 

3. Το γεγονός ότι από τις διατάξεις του παρόντος δεν 
προκαλείται επί πλέον δαπάνη σε βάρος του κρατικού 
προϋπολογισμού. 

4. Την υπ' αριθ. 588/1998 γνωμοδότηση του Συμβουλί¬ 
ου της Επικράτειας, ύστερα από πρόταση των Υπουργών 
Υγείας και Πρόνοιας και Οικονομικών, αποφασίζουμε: 

Άρθρο 1 

1. Η μισθοδοσία του πάσης φύσεως προσωπικού των 
νοσηλευτικών ιδρυμάτων του Ν.Δ/τος 2592/1953 (ΦΕΚ 
254 Α’), των αποκεντρωμένων μονάδων αυτών και του 
Ε.Κ.Α.Β. μετά των παραρτημάτων του, με σχέση εξαρτη¬ 
μένης εργασίας δημοσίου ή ιδιωτικού δικαίου αορίστου ή 
ορισμένου χρόνου, που εποπτεύονται από το Υπουργείο 
Υγείας και Πρόνοιας, καταβάλλεται με μισθοδοτικές κα¬ 
ταστάσεις, μέσων των οικείων Δημοσίων Οικονομικών Υ¬ 
πηρεσιών (Δ.Ο.Υ.), σε βάρος του ειδικού φορέα «Δαπά¬ 
νες Υγείας και των οικείων κωδικών αριθμών εξόδων του 
προϋπολογισμού του Υπουργείου Υγείας και Πρόνοιας. 

2. Η πληρωμή διενεργείται σύμφωνα με τις διατάξεις 
που ισχύουν κάθε φορά για τους δημοσίους υπαλλήλους. 

3. Εκκαθαριστές αποδοχών ορίζονται οι Διοικητικοί 
Δ/ντές για τα νοσηλευτικά ιδρύματα του Ν.Δ. 2592/1953 
και τα παραρτήματα αυτών, ο Προϊστάμενος της Δ/νσης 
Διοικητικών και Οικονομικών Υπηρεσιών για το Ε.Κ.Α.Β. 
και οι Προϊστάμενοι των Τμημάτων Προσωπικού και Οικο¬ 
νομικής Διαχείρισης για τα παραρτήματα του Ε.Κ.Α.Β. 

4. Υποχρεώσεις τακτικών αποδοχών που απορρέουν α¬ 
πό την εκτέλεση δικαστικών αποφάσεων καταβάλλονται 
με χρηματικά εντάλματα σε βάρος του οικείου κωδικού α¬ 
ριθμού εξόδου του αναφερομένου στην πρώτη παράγρα¬ 
φο του παρόντος ειδικού φορέα, κατά τις οριζόμενες και 
για τους δημοσίους υπαλλήλους διατάξεις και διαδικα¬ 
σίες. 

Άρθρο 2 

Η αποζημίωση για τις πρόσθετες αμοιβές του αναφε¬ 
ρομένου στο προηγούμενο άρθρο προσωπικού για εφη¬ 
μερίες, εργασία εξαιρέσιμων ημερών, νυκτερινών ωρών, 

υπερωριακή απασχόληση προς συμπλήρωσή του υπο- 
χρωτικού ωραρίου, καθώς και για υπερωριακή απασχό¬ 
ληση προς κάλυψη έκτακτων ή εποχιακών αναγκών κατα¬ 
βάλλεται με χρηματικά εντάλματα, κατά τις ισχύουσες ι- 
δατάξεις, μέσω των Υπηρεσιών Δημοσιονομικού Ελέγχου 
(Υ.Δ.Ε.) των Νομών και Νομαρχιών, σε βάρος του ειδικού 
φορέα «Υπηρεσίες Υγείας και Πρόνοιας» και των οικείων 
κωδικών αριθμών εξόδων των προϋπολογισμών των Νο¬ 
μών και Νομαρχιών που εδρεύουν τα νοσηλευτικά ιδρύ¬ 
ματα, το Ε.Κ.Α.Β. και τα παραρτήματα του Ε.Κ.Α.Β. 

Στις παραπάνω Υ.Δ.Ε. δύναται να διατίθενται διοικητι¬ 
κοί υπάλληλοι από τα οικεία Νοσηλευτικά Ιδρύματα για τη 
διεκπεραίωση της διαδικασίας καταβολής των παραπάνω 
αποζημιώσεων. 

Άρθρο 3 

1. Οι σχετικές πιστώσεις, για την πλήρωση νέων θέσεων 
προσωπικού των αναφερομένων στο πρώτο άρθρο του 
παρόντος νομικών προσώπων, εγγράφονται στον προϋ¬ 
πολογισμό του Υπουργείου Υγείας και Πρόνοιας. 

Η πρόσληψη του παραπάνω προσωπικού πραγματο¬ 
ποιείται μετά την εγγραφή ή αύξηση των σχετικών προ¬ 
βλέψεων θέσεων από τον Υπουργό των Οικονομικών. 

2. Για διορισμούς, εντάξεις, προαγωγές και μετατάξεις 
κάθε κατηγορίας προσωπικού που συνεπάγονται οικονο¬ 
μική επιβάρυνση, η Υ.Δ.Ε. στο Υπουργείο Υγείας και Πρό¬ 
νοιας βεβαιώνει την ύπαρξη πρόβλεψης στον προϋπολο¬ 
γισμό επί των σχετικών πράξεων. Δεν γίνεται προκήρυξη 
πλήρωσης θέσεων αν προηγουμένως δεν παρασχεθεί βε¬ 
βαίωση της Διεύθυνσης Προϋπολογισμού του Γενικού 
Λογιστηρίου του Κράτους για την ύπαρξη σχετικής πί¬ 
στωσης. Η βεβαίωση αυτή δεν απαιτείται εάν σε προη¬ 


γούμενο στάδιο και εντός του ιδίου οικονομικού έτους εί¬ 
χε βεβαιωθεί από την ανωτέρω Διεύθυνση η ύπαρξη πι¬ 
στώσεων για την κάλυψη της δαπάνης των προκηρυσσο- 
μένων θέσεων κατά κλάδο και κατηγορία προσωπικού. 

3. Πράξεις διορισμών, εντάξεων, προαγωγών και μετα¬ 
τάξεων, που γίνονται κατά παράβαση της προηγούμενης 
παραγράφου είναι άκυρες. 

4. Στην πρώτη μισθοδοτική κατάσταση των διοριζόμε¬ 
νων και μετατασσομένων υπαλλήλων, βεβαιώνεται η ύ¬ 
παρξη αντίστοιχης πρόβλεψης και γράφεται ο αριθμός 
πρωτοκόλλου της σχετικής βεβαίωσης της Υ.Δ.Ε. 

Οι Δ.Ο.Υ. χωρίς την ύπαρξη της βεβαίωσης της προη¬ 
γούμενης παραγράφου, αρνούνται την εξόφληση των 
σχετικών μισθοδοτικών καταστάσεων. Η διαπίστωση ύ¬ 
παρξης της βεβαίσης αυτής, στην περίπτωση που οι υ¬ 
πάλληλοι πληρώνονται μέσω Τραπεζικού συστήματος, α¬ 
νήκει στους αρμόδιους εκκαθαριστές αποδοχών. 

Άρθρο 4 

Καθορίζουμε ως χρόνο ενάρξεως εφαρμογής των δια¬ 
τάξεων του παρόντος την 1 .1.199 για το προσωπικό του 
Ε Κ Α Β μετά των παραρτημάτων του και των νοσηλευτι¬ 
κών ιδρυμάτων του Ν.Δ. 2592/1953 (ΦΕΚ254 Α’) μετάτων 
αποκεντρωμένων μονάδων αυτών. 

Στον Υφυπουργό Οικονομικών αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 11 Δεκεμβρίου 1998 

